ཉིན་རྗེས་མ་དེར་ནེའུ་ཡོག་གི་ལ་རྩེ་དཔེ་མཛོད་དུ་།ཁོང་གི་སྙན་དེབ་གཟུ་མིག་དགུ་བའི་དབྱིན་འགྱུར་མ་དེ་དབུ་འབྱེད་བྱས་བ་རེད་།གུས་བ་ཡོང་གི་ཡིན་པའི་ཁ་ཆད་བྱས་ཡོད་མོད་།བྲེལ་འཚུབ་ཀྱི་དབང་གིས་འགྲོ་ཐུབ་མ་སོང་།ངེད་ཀྱི་གྲོགས་པོ་བསྟན་འཛིན་རིག་གྲོལ་ལགས་དེར་ཕྱིན་འདུག་པ་མ་ཟད་སྙན་དེབ་དབྱིན་འགྱུར་མ་གཅིག་ཀྱང་ཉོས་འདུགརྗེས་སུ་བསྟན་འཛིན་རིག་གྲོལ་ལགས་ཀྱིས་གུས་བར་།ལྗང་བུའི་སྙན་ངག་དང་ལྗང་བུའི་མི་ཚེའི་བཞུད་ལམ་གཉིས་ཀྱི་འབྲེལ་ཐག་ཧ་ཅང་ཐག་ཉེ་བ་མ་ཟད་།ཁོང་གི་སྙན་ངག་རེ་རེར་གོ་བ་ལོན་པ་ལ།ཁོང་དང་སྦྲེལ་ནས་ཡོད་པའི་བོད་ཀྱི་རིག་གཞུང་དང་ལོ་རྒྱུས།སྤྱི་ཚོགས་འཚོ་བ་བཅས་ཤེས་དགོས་ཀྱི་འདུག་ཟེར།དེའི་དཔེ་མཚོན་འགའ་དྲངས་བའི་ཁོངས་སུ།ད་ལྟ་གུས་བའི་སེམས་ངོར་ཡོད་པ་ནི་ལྗང་བུའི་སྙན་ངག་ཤེལ་དཀར་གླིང་པ་ཟེར་བ་དེ་རེད་།ལྗང་བུ་ལགས་ནི་སྙན་ངག་པ་གྲགས་ཅན་ཙམ་དུ་མ་ཟད་རི་མོ་བ་ཞིག་ཀྱང་རེད་འདུགསྒྱུ་རྩལ་བ་གྲགས་ཅན་བསྟན་འཛིན་རིག་གྲོལ་གྱི་མལ་སའི་རྩིག་ལྡེབས་སུ།ལྗང་བུས་བྲིས་བའི་རི་མོ་གསུམ་བཀལ་ནས་ཡོད་།